《闾丘仲时清晨见过作此诗遗之》
宋代·周孚

子来始晨炊，饭麋语未尽。丰钟九秋鸣，历历有馀韵。

期年不见子，子学乃顿进。吾州士冀北，子实千里骏。

缅怀十载语，至此方尽信。滔滔大河流，可借九里润。

衰年旧学废，得安阙亲近。明窗两趺坐，日永失馀困。

世情贫更薄，吾货老亦钝。得与田苏游，从今复何恨。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。